भोपाल. तीन मंजिला बिल्डिंग, जिसमें प्रतिदिन सुबह और शाम 24 कक्षाएं लगती हैं। यहां दूसरी से लेकर 12वीं तक के 1900 स्टूडेंट्स को पढ़ाते हैं 30 टीचर्स। ये किसी स्कूल की तस्वीर नहीं, बल्कि नवयुवक परिषद द्वारा 35 साल से किए जा रहे सेवाकार्य का लेखाजोखा है। सेवाकार्य इसलिए क्योंकि इस कोचिंग में स्टूडेंट्स से फीस नहीं ली जाती है, बल्कि उनके स्कूल की फीस भी परिषद ही जमा करती है। दरअसल संतनगर की नवयुवक परिषद एक ऐसी संस्था है जो आर्थिक रूप से कमजोर बच्चों को पिछले 35 सालों से मुफ्त शिक्षा उपलब्ध करा रही है। इस कार्य के लिए कोई सरकारी मदद नहीं ली जाती है।
70 के दशक में हुआ था नवयुवक परिषद का गठन
लखन कुमार भागचंदानी बताते हैं कि हर बच्चा पढ़े, आगे बढ़े यही ध्येय है परिषद का। वे बताते हैं कि 70 के दशक में परिषद की स्थापना की गई थी। परिषद न केवल निर्धन मेधावी बच्चों को पढ़ाती है, बल्कि कोचिंग देकर उनको प्रतिभावान भी बनाती है। हर साल हजारों बच्चों को गोद लेकर उनकी पढ़ाई का पूरा बंदोबस्त परिषद करती है।
संस्था ही करती है हर जरूरत का इंतजाम
नवयुवक परिषद के अध्यक्ष एसी साधवानी और सचिव थावर वरलानी कहते हैं कि संत हिरदाराम नगर, गोंदरमऊ, गांधीनगर व अन्य इलाकों के गरीब बच्चों के अध्ययन का खर्च परिषद ही वहन करती है। वर्तमान में 1900 बच्चों को गोद लेकर कोचिंग के साथ ही उनकी स्कूल फीस, गणवेश, शिक्षण सामग्री जैसी हर जरूरत का इंतजाम परिषद ही करती है। इसके लिए संतजी के प्रवासी भारतीय समाजसेवी दान देते हैं।
संतनगर की नवयुवक परिषद ने पूरे संतनगर को 45 जोन में बांटा है, जिसका एक जोन इंचार्ज है। ये जोन इंचार्ज प्रतिदिन सुबह 5.30 बजे कोचिंग में पढ़ने वाले बच्चों को घर-घर जा कर नींद से जागाते हैं, ताकि बच्चे किसी भी हाल में कोचिंग की कक्षाएं मिस न कर पाएं।
35 साल से स्कूल फीस भरने से लेकर सुबह-शाम कोचिंग में 2 से 12वीं तक के बच्चों को दी जा रही नि:शुल्क शिक्षा
संतनगर की नवयुवक परिषद ने पूरे संतनगर को 45 जोन में बांटा है, जिसका एक जोन इंचार्ज है। ये जोन इंचार्ज प्रतिदिन सुबह 5.30 बजे कोचिंग में पढ़ने वाले बच्चों को घर-घर जा कर नींद से जागाते हैं, ताकि बच्चे किसी भी हाल में कोचिंग की कक्षाएं मिस न कर पाएं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva